Haalli adda ta’e yoo qunname malee, daa’imni haadhaafi abbaan isaa biyyoota garaagaraa jiraatan, haadhaafi abbaa isaa waliin yeroo yerootti dhuunfaaniifi kallattiidhaan wal qunnamuuf mirga qaba. Keewwata 9 keewwata xiqqaa 1, jalatti kan ibsame dirqama biyyoota Waadaa kana seenanii bu’ura taasisuun, mirga kana hojiirra oolchuuf, biyyoonni Waadaa kana seenan daa’imichiifi warri isaa, biyya mataa isaanii dabalatee, biyya isa kam keessaayyuu ba’uufi gara biyya isaaniitti galuuf mirga isaan qaban ni kabajuuf. Biyya isa kamiiyyuu keessaa ba’uun daangeffamuu kan danda’u, haala dursee labsameefi nageenya biyyaalessaa, tasgabbii, fayyaafi naamusa gaarii ummataa, ykn mirgootaafi bilisummootaa, warra biroo kabajsiisuuf barbaachisoo kan ta’aniifi mirgoota biroo Waadaa kana keessattis ibsaman waliin haala wal ta’umsa qabu qofaan ta’a.